Diari Oficial de la Generalitat Valenciana


Sumari del DOGV 2549, del 12-07-1995 (1995/835361)

DECRET 16/1995, d'11 de juliol, de la Presidència de la Generalitat Valenciana, pel qual s'assignen a la Presidència i a les conselleries determinades competències.
--------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/07/11/16/dof/vci/html**

### Dades del document

Número de DOGV
:   2549

Data del DOGV
:   12-07-1995

Secció del DOGV
:   DISPOSICIONS GENERALS

Número del document
:   1995/835361


Data del document
:   11-07-1995

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 16/1995, d'11 de juliol, de la Presidència de la Generalitat Valenciana, pel qual s'assignen a la Presidència i a les conselleries determinades competències.   
La modificació de l'organització del Consell, duta a terme pel Decret 138/1995, de 6 de juliol, que configura el nombre i la denominació de les conselleries, obliga a efectuar l'assignació de les competències que corresponen als nous òrgans que integren el Govern Valencià.  
En virtut d'això, i fent ús de la facultat prevista en l'apartat b) de l'article 16 de la Llei 5/1983, de 30 de desembre, de Govern Valencià,  
DECRETE:  
Article primer  
S'assignen a la Presidència de la Generalitat Valenciana les següents competències i funcions:  
a) Les que actualment té atribuïdes i consten en el Reglament Orgànic i Funcional de la Presidència, aprovat per Decret 217/1992, de 28 de desembre, del Consell de la Generalitat Valenciana.  
b) Les relatives a turisme, les quals comprenen totes les matèries d'ordenació, regulació, gestió i promoció de l'activitat turística, juntament amb qualssevol altres d'anàloga naturalesa relacionades amb el sector.  
Article segon  
S'assignen a la Conselleria de Cultura, Educació i Ciència les competències relatives a l'educació en tots els nivells, investigació, política lingüística, promoció cultural, patrimoni artístic i esport.  
Article tercer  
S'assignen a la Conselleria de Treball i Afers Socials les competències següents:  
a) Les que actualment té atribuïdes pel Reglament Orgànic i Funcional de la Conselleria de Treball i Afers Socials, aprovat per Decret 40/1994, de 21 de febrer, del Consell.  
b) Igualment, les competències i funcions relatives a la política general en matèria de joventut i promoció de la dona.  
Article quart  
La Conselleria d'Indústria, Comerç i Turisme tindrà assignades les competències que té reconegudes en el Reglament Orgànic i Funcional de la Conselleria d'Indústria, Comerç i Turisme, aprovat pel Decret 28/1994, de 8 de febrer, del Consell, tret de les competències de turisme, que se li han encarregat a la Presidència, d'acord amb l'article primer.  
Article cinqué  
A la Conselleria d'Agricultura i Medi Ambient s'assignen les competències que tenien atribuïdes l'anterior Conselleria d'Agricultura, Pesca i Alimentació i la Conselleria de Medi Ambient, en els termes continguts en els reglaments orgànics i funcionals aprovats, respectivament, pel Decret 179/1993, de 28 de setembre, del Consell, i per l'Ordre de 23 de juny de 1994, del conseller de Medi Ambient (text refós).  
Article sisé  
Pel que fa a les conselleries d'Economia i Hisenda, Administració Pública, Obres Públiques, Urbanisme i Transports, i de Sanitat i Consum, continuaran amb les mateixes competències que actualment els confereixen els respectius reglaments orgànics i funcionals.  
DISPOSICIó ADDICIONAL  
Les conselleries afectades i, en especial, la Conselleria d'Economia i Hisenda, adoptaran les mesures que calguen per a fer efectiva l'assignació de les competències contingudes en aquest decret.  
DISPOSICIó TRANSITòRIA  
Fins que no s'adopten les mesures i les disposicions legals per al desenvolupament i execució de l'assignació de les competències de turisme a l'àrea de la Presidència, aquestes funcions les continuaran exercint, transitòriament, els mateixos òrgans que fins ara les tenien atribuïdes, i estarà vigent l'adscripció de l'Institut Turístic Valencià a la Conselleria d'Indústria i Comerç.  
DISPOSICIó DEROGATòRIA  
Queden derogades totes les disposicions d'inferior o igual rang que s'oposen al que preveu aquest decret.  
DISPOSICIó FINAL  
Aquest decret entrarà en vigor el mateix dia que es publique en el Diari Oficial de la Generalitat Valenciana.  
València, 11 de juliol de 1995  
El president de la Generalitat Valenciana,  
EDUARDO ZAPLANA HERNáNDEZ-SORO


Còpia Permalink ELI